Í tilkynningu frá flugfélaginu í nótt sagði að félagið væri á „ lokametrunum “ með að klára fjárfestingu og fá nýjan eigendahóp að félaginu . Farþegum sem keyptu flugmiða með kreditkorti er bent á að hafa samband við útgefanda kortsins til að kanna möguleika á að fá flugmiðann endurgreiddan . Jafnframt er farþegum sem keyptu ferðina af evrópskum ferðaskipuleggjanda sem seldi flugmiðann sem hluta af svokallaðri alferð bent á að þeir eigi rétt á heimflutningi á grundvelli samevrópskra reglna um alferðir . Farþegum er bent á að hafa samband við þann ferðaskipuleggjanda sem þeir keyptu ferð sína af . Í tilkynningunni segir að farþegar kunni jafnframt að eiga kröfu á hendur WOW air , meðal annars á grundvelli reglugerðar um réttindi flugfarþega . „ Þegar um gjaldþrot er að ræða þarf að lýsa slíkum kröfum í þrotabú flugrekandans . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .